
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A   NR. 118
                                                               din 25 iunie 2015
          privind modificarea componenţei comisiei sociale de analiză pentru repartizarea locuinţelor din  

          fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe 
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 13704/12.06.2015, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Luând în considerare prevederile Ordonanţei de Urgenţă nr. 74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari, aprobată cu modificări prin Legea nr. 84/2008, cu modificările şi completările ulterioare;

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1275/2000, cu modificările şi completările ulterioare, cu precădere cele ale art. 21 şi art. 30;


Având în vedere că, prin art. 1 din Hotărârea Consiliului Local Sighişoara nr. 127/25.07.2013 s-a constituit comisia socială de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe;


Având în vedere Hotărârea Consiliului Local Sighişoara nr. 61/26.03.2015 privind modificarea componenţei comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe;

Având în vedere Hotărârea Consiliului Local Sighişoara nr. 87/26.05.2015 privind alegerea viceprimarului municipiului Sighişoara;

Având în vedere Hotărârea Consiliului Local Sighişoara nr. 104/16.06.2015 privind încetarea mandatului de consilier local al domnului Gall Erno;


Având în vedere că se impune modificarea componenţei comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, în sensul că, preşedinte al acestei comisii să fie Viceprimarul Municipiului Sighişoara – domnul Gavrilă Ionel, care exercită de drept atribuţiile primarului, respectiv să fie desemnat un consilier local ca membru în comisie, în locul domnului Gall Erno, al cărui mandat de consilier local a încetat de drept, la data de 16.06.2015, ca urmare a demisiei acestuia;

Având în vedere Raportul de Specialitate al Direcţiei Administrarea Patrimoniului, înregistrat cu nr. 13702/12.06.2015, cu propunerea de modificare a componenţei comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, în sensul că, preşedinte al acestei comisii să fie Viceprimarul Municipiului Sighişoara – domnul Gavrilă Ionel, care exercită de drept atribuţiile primarului, respectiv să fie desemnat un consilier local ca membru în comisie, în locul domnului Gall Erno, al cărui mandat de consilier local a încetat de drept, la data de 16.06.2015, ca urmare a demisiei acestuia, îndeplinindu-se prevederile legale;

Având în vedere avizele favorabile ale comisiilor de urbanism, comerţ, socială şi juridică;
În temeiul art. 36 (2) lit. „d”, (6) lit. „a” pct. 17 şi (9), art. 45 (1) şi a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

                                     HOTĂRĂŞTE:

Art. 1. Se aprobă modificarea componenţei comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, constituită prin art. 1 din Hotărârea Consiliului Local Sighişoara nr. 127/25.07.2013 şi modificată prin Hotărârea Consiliului Local Sighişoara nr. 61/26.03.2015, astfel:

- preşedinte al acestei comisii va fi Viceprimarul Municipiului Sighişoara – domnul Gavrilă Ionel, care exercită de drept atribuţiile primarului;

- membru în comisie, în locul domnului Gall Erno, a cărui mandat de consilier local a încetat de drept, la data de 16.06.2015, va fi doamna consilier local Biro Ildiko Erzsebet.

Art. 2. Cu ducerea la îndeplinire a prevederilor prezentei hotărâri se încredinţează Instituţia Primarului Municipiului Sighişoara, Viceprimarul Municipiului Sighişoara, personalul Compartimentului spaţiu locativ din cadrul aparatului de specialitate al primarului şi membrii comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe.

Art. 3. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Dan Constantin Enescu      
                      Contrasemnează/Avizat pentru legalitate

                      SECRETAR,



                        Anca Bizo
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  2 ex. Direcţia Administrarea Patrimoniului ;

  1 ex. doamna consilier local Biro Ildiko Erzsebet ;
  2 ex. membrii Comisiei sociale de analiză pentru repartizarea locuinţelor din fondul locativ, destinate închirierii, 
                                           cu excepţia locuinţelor pentru tineri, construite prin Agenţia Naţională pentru Locuinţe.

11 ex. 

A.B.

